Ժորժե (ֆուտբոլիստ)

Ժորժե Մարկու դի Օլիվեյրա Մորաիս (պորտ.՝ Jorge Marco de Oliveira Moraes, մարտի 28, 1996(1996-03-28), Ռիո դե Ժանեյրո, Բրազիլիա), կամ պարզապես Ժորժե, բրազիլացի պրոֆեսիոնալ ֆուտբոլիստ։ Ներկայումս Մոնակոյից վարձավճարով հանդես է գալիս Պորտուի և Բրազիլիայի ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==


=== Ֆլամենգո ===
Ժորժեն Ֆլամենգոյի ակադեմիայի սան է։ Իր պրոֆեսիոնալ դեբյուտը նշեց 2014 թվականի մարտի 16-ին՝ Բանգուի դեմ Լիգա Կարիոկայի խաղում։ 2014 թվականի սեպտեմբերի 26-ին նա երկարաձգեց իր պայմանագիրը Ֆլամենգոյի հետ մինչև 2017 թվականը։ Առաջին հանդիպումը Սերիա A-ում անցկացրեց 2015 թվականի հուլիսի 2-ին՝ Ժոինվիլի դեմ խաղում։ Շուտով Ժորժեն դարձավ թիմի հիմնական կազմի խաղացող՝ առաջ անցնելով Պաբլո Արմերոյից, և 2015 թվականի սեպտեմբերի 6-ին երկարաձգեց իր պայմանագիրը 2 տարով։ Իր առաջին գոլը պրոֆեսիոնալ կարիերայում խփեց 2016 թվականի ապրիլի 17-ին՝ Բանգուի դեմ Լիգա Կարիոկայի խաղում։ Առաջին գոլը Սերիա A-ում խփեց մայիսի 29-ին՝ Պոնտե Պրետայի դեմ խաղում։ Ֆլամենգոյի կազմում Ժորժեն անցկացրեց 82 հանդիպում՝ դառնալով 5 գոլի հեղինակ և ընդգրկվելով 2016 թվականի Սերիա A-ի խորհրդանշական հավաքականում։


=== Մոնակո ===
2017 թվականի հունվարի 26-ին Ժորժեն 8․5 միլիոն եվրոյի դիմաց տեղափոխվեց Մոնակո։ Իր դեբյուտը ակումբի կազմում նշեց մարտի 1-ին՝ Ֆրանսիայի գավաթի Օլիմպիկ Մարսելի դեմ խաղում։ Առաջին հանդիպումը Լիգա 1-ում անցկացրեց ապրիլի 29-ին՝ փոխարինելով Թոմաս Լեմարին Թուլուզի դեմ խաղում։ Իր առաջին գոլը Մոնակոյի կազմում խփեց մայիսի 20-ին՝ Ռենի դեմ խաղում։ Իր առաջին մրցաշրջանում Ժորժեն դարձավ 1 հեղինակ անցկացրած 5 խաղերում՝ օգնելով Մոնակոյին հաղթել Ֆրանսիայի առաջնությունը։
Իր առաջին հանդիպումը Չեմպիոնների Լիգայում Ժորժեն անցկացրեց 2017 թվականի սեպտեմբերի 13-ին՝ ՌԲ Լայպցիգի դեմ խաղում։ 2018 թվականի հունվարի 21-ին նա գոլի հեղինակ դարձավ Մեցի դեմ խաղում՝ օգնելով Մոնակոյին հաղթել 3-1 հաշվով։ 2017-18 մրցաշրջանում Ժորժեն անցկացրեց 22 հանդիպում՝ դառնալով 1 գոլի և 4 գոլային փոխանցման հեղինակ։
2018 թվականի օգոստոսի 31-ին Ժորժեն 1 տարվա վարձավճարով միացավ Պորտուին։


== Միջազգային կարիերա ==
Ժորժեն ներկայացրել է Բրազիլիան մինչև 20 և մինչև 23 տարեկանների երիտասարդական հավաքականներում։ 2015 թվականին նա Մ20 հավաքականի կազմում մասնակցեց աշխարհի առաջնությանը՝ անցկացնելով 6 հանդիպում և գոլի հեղինակ դառնալով կիսաեզրափակչի Սենեգալի դեմ խաղում։ Ժորժեն ընդգրկվեց մրցաշարի խորհրդանշական հավաքականում, իսկ Բրազիլիան հասավ առաջնության եզրափակիչ, որտեղ 2-1 հաշվով պարտվեց Սերբիային։
Իր դեբյուտը Բրազիլիայի ազգային հավաքականում Ժորժեն նշեց 2017 թվականի հունվարի 26-ին՝ Կոլումբիայի դեմ ընկերական խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 24-ի դրությամբ


=== Միջազգային վիճակագրություն ===
2018 թվականի օգոստոսի 24-ի դրությամբ


== Նվաճումներ ==


=== Ակումբային ===
ՖլամենգոԼիգա Կարիոկա․ 2014ՄոնակոԼիգա 1․ 2016–17


=== Անհատական ===
ՖԻՖԱ աշխարհի Մ20 առաջնության խորհրդանշական հավաքական․ 2015
Սերիա A-ի խորհրդանշական հավաքական․ 2016


== Ծանոթագրություններ ==


== Արտաքին հղումներ ==
Ժորժեն transfermarkt-ում
Ժորժեն soccerbase.com-ում
Ժորժեն WhoScored.com կայքում
Ժորժեն Մոնակոյի պաշտոնական կայքում
Ժորժեն Պորտուի պաշտոնական կայքում
Ժորժեն Լիգա 1-ի պաշտոնական կայքում Archived 2018-06-18 at the Wayback Machine.